Diari Oficial de la Generalitat Valenciana


Sumari del DOGV 5039, del 30-06-2005 (2005/7563)

Informació pública de l'alternativa tècnica del programa d'actuació integrada per al desenvolupament de la unitat d'execució 1 i única del pla de reforma interior de millora PRI-R01 del Pla General d'Ordenació Urbana de Vinaròs.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7563


Organisme emissor
:   Dam Inmuebles, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 1 i única del pla de reforma interior de millora PRI-R01 del Pla General d'Ordenació Urbana de Vinaròs. [2005/M7563]
  
La societat mercantil Dam Inmuebles, SL, amb domicili social en CN-340 km 1052, amb CIF B-12023552, per mitjà del present anunci i en aplicació del que disposa l'article 48.c), en relació amb els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució 1 i única del pla de reforma interior de millora PRI-R01 del Pla General d'Ordenació Urbana de Vinaròs, amb la delimitació següent:
  
El sector PRI-R01 té una forma irregular sent-ne el límit oest la CN-340, el límit sud el Camí Fondo, el límit nord l'avinguda de María Auxiliadora, el límit est el carrer d'Almela Vives; és més allargat en direcció nord-sud amb una amplària variable en esta direcció. En total té una superfície de 3,11569 ha.
  
Per a això, d'acord amb els articles 32 A) i B), 45, 48, 52 i 53 del text legal abans citat, s'ha procedit a presentar el corresponent programa d'actuació integrada per al desenvolupament de l'esmentada unitat d'execució i la documentació pertinent, comprensiva d'alternativa tècnica, memòria de programa, pla de reforma interior de millora, avantprojecte d'urbanització de l'actuació integrada corresponent a la unitat d'execució única del pla de reforma interior de millora PRI-R01, i resguard de sol·licitud de cèdula d'urbanització, junt amb les corresponents memòries i la resta de documentació, utilitzant la via simplificada del procediment establit en l'article 48 de la Llei 6/1994, de 15 de novembre.
  
Així s'ha protocol·litzat alternativa tècnica, amb memòria de programa, pla de reforma interior de millora, avantprojecte d'urbanització de l'actuació integrada corresponent a la unitat d'execució única del pla de reforma interior de millora PRI-R01 i sol·licitud de cèdula d'urbanització junt amb les seues corresponents memòries i la resta de documentació en la Notaria de Jesús María Gallardo Aragón, per mitjà d'acta de data 7 de juny de 2005, amb número 1.281 de protocol; estan igualment disponibles els exemplars en la Secció d'Urbanisme i Obres de l'Ajuntament de Vinaròs, per a consultar-los, en el registre general de la qual s'ha entregat el dia 25 de maig de 2005, número de registre d'entrada 009703, qualsevol persona, en del termini de 20 dies comptats a partir de l'endemà de la publicació d'este anunci en el Diari Oficial de la Generalitat Valenciana, podrà comparéixer en la notaria esmentada per a obtindre còpia d'acta o sol·licitar-ne l'exhibició.
  
Així mateix podrà consultar en l'Ajuntament, els dies hàbils en horari d'atenció al públic, les actuacions derivades de la documentació depositada en este i presentar davant d'ell, per a la seua incorporació a estes, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques, per a executar qualsevol de les alternatives tècniques, en el termini de cinc dies següents a comptar des del venciment del termini de 20 dies abans indicat.
  
Expressament es fa constar que este anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en el dit llistat com a la pròpia parcel·la cadastral, o simplement amb el nom del municipi.